LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 1999 M. VASARIO 4 D. NUTARIMO NR. 118 „DĖL ĮSTATYMŲ IR KITŲ NORMINIŲ TEISĖS AKTŲ PROJEKTŲ SKELBIMO „INTERNETO“ TINKLE“ PAPILDYMO

2004 m. kovo 9 d. Nr. 260

Vilnius

Lietuvos Respublikos Vyriausybė nutaria:

Papildyti Įstatymų ir kitų aktualiausių norminių teisės aktų projektų skelbimo „Interneto“ tinkle tvarką, patvirtintą Lietuvos Respublikos Vyriausybės 1999 m. vasario 4 d. nutarimu Nr. 118 „Dėl įstatymų ir kitų norminių teisės aktų projektų skelbimo „Interneto“ tinkle“ (Žin., 1999, Nr. 15-389), šiuo 41 punktu:

„41. Parengti licencijavimo taisyklių, jų pakeitimų ir papildymų projektai skelbiami ne vėliau kaip jų pateikimo suinteresuotoms institucijoms derinti dieną. Projektai licencijavimo taisyklių, jų pakeitimų ir papildymų, kuriuos rengia ir tvirtina Lietuvos Respublikos Vyriausybės įgaliotos institucijos, skelbiami juos parengusios institucijos tinklalapyje ne vėliau kaip prieš 10 dienų iki jų patvirtinimo.“.

MINISTRAS PIRMININKAS	ALGIRDAS BRAZAUSKAS

VIDAUS REIKALŲ MINISTRAS	VIRGILIJUS BULOVAS

______________